تورکیه دن الجزایرده یوزبیرگن اورمان یانغینلریده اولگنلر اوچون قیغوداشلیک بیلدیریلدی.
تورکیه جمهوریتی تشقی ایشلر وزیرلیگی تامانیدن بیریلگن یازمه بیاناتده الجزایرنینگ تورلی ولایتلریده یوزبیرگن اورمان یانغینلریده کوپلب تینچ اهالی نینگ و حربی پرسونل نینگ حیاتینی یوقاتیشی و یره لنیش اچیق خبری نینگ ییتیب کیلگن لیگی معلوم قیلیندی.
بیاناتده؛
"یانغینلرده حیاتینی یوقاتگنلرگه الله تعلی دن مغفرت، دوست و قرینداش الجزایر خلقی گه و حکومتی گه قیغوداشلیک، یره لنگنلرگه عاجل شفا تیله یمیز. تورکیه بو قیین کونلرده الجزایرگه تورلی شکلده کمک بیریش گه هردایم تیاردیر." دیب ایتدی.
الجزایر ایچکی ایشلر وزیرلیگی اولکه نینگ شمالیده جایلشگن 11 ولایتده آلدینگی کونی باشله گن اورمان یانغینلریده حیاتینی یوقاتگنلرنینگ 34 نفر ییتگن لیگینی بیلدیرگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
